CELEX: 32014R0689
Language: hu
Date: 2014-06-23 00:00:00
Title: A Tanács 689/2014/EU végrehajtási rendelete ( 2014. június 23. ) a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról

24.6.2014   
            
            
               HU
            
            
               Az Európai Unió Hivatalos Lapja
            
            
               L 183/1
            
         A TANÁCS 689/2014/EU VÉGREHAJTÁSI RENDELETE
   (2014. június 23.)
   a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU tanácsi rendeletre (1) és különösen annak 16. cikke (2) bekezdésére,
   mivel:
   
               (1)
            
            
               A Tanács 2011. március 2-án elfogadta a 204/2011/EU rendeletet.
            
         
               (2)
            
            
               A Tanács a 204/2011/EU rendelet 16. cikkének (6) bekezdésével összhangban elvégezte az említett rendelet III. mellékletben foglalt jegyzék felülvizsgálatát.
            
         
               (3)
            
            
               A 204/2011/EU rendelet III. mellékletében foglalt jegyzékben szereplő egy szervezet tekintetében naprakésszé kell tenni az azonosító adatokat.
            
         
               (4)
            
            
               Két szervezet esetében már nem indokolt, hogy szerepeljen a 204/2011/EU rendelet III. mellékletében foglalt jegyzékben.
            
         
               (5)
            
            
               A 204/2011/EU rendelet III. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 204/2011/EU rendelet III. melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2014. június 23-án.
      
         
            a Tanács részéről
         
         
            az elnök
         
         C. ASHTON
      
   
   
      (1)  HL L 58., 2011.3.3., 1. o.
   
   
      MELLÉKLET
      A 204/2011/EU rendelet III. melléklete a következőképpen módosul:
      
                  1.
               
               
                  a „Capitana Seas Limited” szervezetre vonatkozó bejegyzés helyébe a következő bejegyzés lép:
                  
                               
                           
                           
                              „Név
                           
                           
                              Azonosító adatok
                           
                           
                              A jegyzékbe vétel okai
                           
                           
                              A jegyzékbe vétel időpontja
                           
                        
                              36.
                           
                           
                              Capitana Seas Limited (Capitana Seas Társaság)
                           
                           
                               
                           
                           
                              A Brit Virgin-szigeteken bejegyzett, Saadi Qadhafi tulajdonában lévő társaság.
                           
                           
                              2011.4.12.”
                           
                        
            
                  2.
               
               
                  az alábbi szervezetekre vonatkozó bejegyzéseket törölni kell:
                  
                              —
                           
                           
                              Libyan Holding Company for Development and Investment (Líbiai Fejlesztési és Beruházási Társaság);
                           
                        
                              —
                           
                           
                              Dalia Advisory Limited (LIA sub) (Dalia Tanácsadó Társaság).